Diari Oficial de la Generalitat Valenciana


Sumari del DOGV 4666, del 09-01-2004 (2003/13214)

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.300 m² de superfície, situada a Alzira (València), avinguda de Lluís Suñer, destinada a la construcció d'un palau de justícia, realitzada per l'ajuntament del dit municipi.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4666

Data del DOGV
:   09-01-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13501


Data del document
:   12-12-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Alzira
    * cultura regional
    * propietat immobiliària

RESOLUCIÓ de 12 de desembre de 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat de la parcel·la de 2.300 m² de superfície, situada a Alzira (València), avinguda de Lluís Suñer, destinada a la construcció d'un palau de justícia, realitzada per l'ajuntament del dit municipi. [2003/S13579]
  
L'Ajuntament d'Alzira, en sessió plenària realitzada el dia 27 de febrer de 2002, va acordar la cessió gratuïta a la Generalitat Valenciana de la parcel·la de la seua propietat de 2.300 m² de superfície, situada a l'avinguda de Lluís Suñer de la dita població. En compliment de l'acord mencionat, l'Ajuntament d'Alzira atorgà unilateralment davant de la notària d'Alzira, Susana Ortega Fernández, el dia 12 de juny de 2003, escriptura pública de segregacions, determinació de resta, agrupació i cessió a la Generalitat Valenciana de la parcel·la mencionada.
  
A proposta de la Conselleria de Justícia i Administracions Públiques s'iniciaren els tràmits legals oportuns per a la formalització de l'acceptació gratuïta de la parcel·la.
  
La cessió es realitza amb la finalitat de destinar la parcel·la a la construcció d'un palau de justícia, amb subjecció al que disposa l'article 111 del Reglament de Béns d'Entitats Locals.
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c) de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic judicial a la Conselleria de Justícia i Administracions Públiques, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Alzira de la parcel·la de la seua propietat de 2.300 m² de superfície, situada a l'avinguda de Lluís Suñer de la dita població, que confronta: nord, avinguda de Lluís Suñer; sud, carrer en projecte; est, terrenys de propietat municipal destinats a zona escolar, i oest, terrenys de propietat municipal destinats a zona verda.
  
Pendent d'inscripció en el Registre de la Propietat.
  
Segon
  
La cessió gratuïta realitzada per l'Ajuntament d'Alzira s'efectua amb la condició de destinar la parcel·la a la construcció d'un palau de justícia i amb subjecció al que disposa l'article 111 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada, haurà d'incorporar-se a l'Inventari General de Béns i Drets de la Generalitat Valenciana en concepte de bé de domini públic afecte al servici públic judicial i adscrit a la Conselleria de Justícia i Administracions Públiques, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
València, 12 de desembre de 2003.- El conseller d'Economia, Hisenda i Ocupació: Gerardo Camps Devesa.